Case ID: 1095645
Sentence 3: Yəni, faktiki olaraq iddiaçı öz torpaq sahəsinə icazəsiz, sərbəst şəkildə daxil ola bilmir.Cavabdeh - 1314 a saylı bağ sahəsinin mülkiyyətçisi Cavabdeh və onun ailə üzvü ilə bu məsələ ilə əlaqədar dəfələrlə danışıq aparsa da, cavabdeh tərəf heç bir qanun pozuntusuna yol vermədiyini, iki torpaq sahəsi arasında olan, ümumi istifadədə olmalı olan yolun çəpərlənməsi (hasara alınması) faktının artıq uzun illərdir olduğunu, iddiaçının öz torpaq sahəsini alarkən bu faktı nəzərə almalı olduğunu bildirərək pozuntuya son verməyi rədd edir.Baxmayaraq ki, qanunvericilik hər kəsin xüsusi mülkiyyətində olan torpağın sahəsi, sərhədini, bu sərhədin harda başlayıb-bitməsini, torpaq sahəsinin planını dəqiq şəkildə müəyyən etməyə imkan verən müddəaları özündə əks etdirir.Yuxarıda göstərilənlərə əsasən məhkəmədən iddiaçının mülkiyyətində olan Bakı şəhəri, Sabunçu rayonu, Bilgəh qəsəbəsi, 1315 a saylı torpaq sahəsindən istifadənin həyat keçirilməsinə mane olan cavabdehin yol verdiyi pozuntuya son verilməsi, yəni, Cavabdeh tərəfindən Bakı şəhəri, Sabunçu rayonu, Bilgəh qəsəbəsi, 1314 a saylı torpaq sahəsi və 1315 a saylı torpaq sahələri arasında olan, ümumi istifadədə olmalı olan yolun mənimsənilməsinə son qoyulması, cavabdeh tərəfindən özbaşına tikilmiş daş hasarın, qapının (darvazanın), su çəninin cavabdehin hesabına sökülməsi barədə qətnamə qəbul edilməsini xahiş etmişdir.